Dwelmmiddels in brood gevindFoto: Nazli Fredericks, Facebook Nazli Fredericks, ŉ ma van Kaapstad, het haar ontsteltenis op Facebook uitgespreek nadat sy dwelmmiddels in ŉ brood gevind het. Blue Ribbon, die handelsmerk, het Woensdag in ŉ verklaring bevestig dat hy bewus is van die voorval. Fredericks het Saterdagaand die brood gekoop, en toe sy Sondag roosterbroodjies vir haar kinders wou maak, het sy op die dwelmmiddels afgekom. “My kinders kon dit gevind het!” het sy ontsteld gesê. Volgens Blue Ribbon werk die maatskappy nou saam met die polisie om die skuldiges aan te keer. “Wees verseker dat ons produkte veilig is om te koop en dat dit slegs ŉ geïsoleerde voorval is,” het die maatskappy gesê. Maroela Media wag nog vir terugvoer van die polisie.